《白云洞赠何子明》
明代·庞一德

古洞云生故故幽，悬泉况复带云流。玉龙倒捲寒成雨，海蜃何来气结楼。

炼石只今传玉女，飞花几度引渔舟。高怀惟有何公子，欲共岩阿一榻秋。

作者简介：庞一德，字与虔。原籍南海人，随父寓罗定州西宁县（今广东郁南）。明神宗万历四年（一五七六）举人。初任恩平县学教谕，晋升嘉鱼知县。后改教职，初任扬州，再任施州。有《双瀑堂草》。清道光《广东通志》卷二八〇庞嵩传有附传。